stanford-oval/wikipedia huggingface dataset:
Audi A4 (B6)

| Audi A4 B6 |
| --- | --- |

Valmistustiedot
Valmistusmaa:   Kiina  Saksa
Valmistaja:  Audi
Konserni:  Volkswagen Group
Valmistusvuodet:  2000–2006
Korimalli:  2-ovinen cabriolet 4-ovinen sedan 5-ovinen farmari
Luokka:  D-segmentti
Edeltäjä:  Audi A4 (B5) Audi Cabriolet
Seuraaja:  Audi A4 (B7)
Teknisesti samankaltaisia:  Audi A4 (B7) Audi S4 (B6)
Tekniset tiedot
Pohjalevy:  Volkswagen Group B6
Moottori:  R4 V6
Iskutilavuus:  1,6–3,0 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali 6-vaihteinen manuaali 5-vaihteinen automaatti CVT-automaatti
Audi A4 B6 (Typ 8E) on Audi A4:n toisen sukupolven malli, jota valmistettiin vuosina 2000–2004, cabrioletia vuoteen 2006 saakka. Se korvasi edeltäneen B5-mallin, ja sedan- ja farmarimallien seuraajaksi tuli vuonna 2004 Audi A4 B7, joka ei ollut kokonaan uusi malli, vaan perusteellisen kasvojenkohotuksen läpikäynyt versio B6:sta.
Audi A4 B6 (2000–2006)

Toisen sukupolven Audi A4 esiteltiin syksyllä 2000. Sen ulkonäössä oli paljon samankaltaisia piirteitä kuin muutamaa vuotta aikaisemmin esitellyssä suuremmassa Audi A6 (C5) -mallissa.
Vuoden 2001 Euro NCAP -kolaritestistä A4 sai tulokseksi neljä tähteä viidestä.
Bensiinimoottorivalikoimassa olivat aluksi 1,6- (102 hv), 1,8- (150 hv) ja 2,0-litraiset (130 hv) nelisylinteriset sekä 3,0-litrainen V6 (220 hv). Nelivetoisina quattro-malleina oli valittavissa kaikki bensiinimoottorit 1,6-litraista lukuun ottamatta. Dieselvaihtoehdot olivat nelisylinterinen 1,9-litrainen (130 hv) ja 2,5-litrainen V6 (180 hv). 2,5-litraisen yhteydessä oli aina neliveto, ja se oli valittavissa myös 1,9-litraiseen. Joidenkin etuvetoisten yhteyteen oli valittavissa portaaton Multitronic-automaattivaihteisto perinteisen viisivaihteisen automaatin sijaan.
Keväällä 2001 1,9-litraisesta dieselistä tuli tarjolle 100-hevosvoimainen versio, 2,5-litraisesta puolestaan 155-hevosvoimainen. Molempien moottorien yhteydessä oli aina etuveto.
Farmarimalli Avant tuli markkinoille syksyllä 2001 ja kangaskattoinen cabriolet keväällä 2002. A4 Cabriolet korvasi vanhaan Audi 80 -malliin pohjautuneen Audi Cabrioletin, jonka valmistus oli päättynyt vuonna 2000.
Kesällä 2002 155-hevosvoimaisen 2,5 TDI:n teho nousi 163 hevosvoimaan ja 1,8-litraisen bensiinimoottorin 150:stä 163 hevosvoimaan. Uutena moottorina oli suorasuihkutteinen 2,0 FSI, joka oli 150-hevosvoimainen. Saman vuoden lopulla 1,8-litraisesta tuli saataville 190-hevosvoimainen versio.
Kesällä 2004 1,9 TDI:stä tuli tarjolle 115-hevosvoimainen tehoversio 100- ja 130-hevosvoimaisten rinnalle.
Aiheesta muualla

Kuvia tai muita tiedostoja aiheesta Audi A4 (B6) Wikimedia Commonsissa
Audi A4 B6 Avant
Audi A4 B6 Cabriolet
Avartti-säätiö

Avartti-säätiö on suomalainen nuorisotyötä tukeva säätiö, joka toteuttaa Suomessa Avartti-ohjelmaa.  Se  on perustettu vuonna 2012. Säätiön tarkoituksena on edistää ja tukea nuorisotyötä sekä nuorten monipuolista harrastamista kansallisesti ja kansainvälisesti kielellisestä, etnisestä tai sosioekonomisesta taustasta, asuinpaikasta tai koulutuksesta riippumatta. Säätiöllä on The International Award for Young People –ohjelman (suomeksi Avartti) kansallinen toimilupa, joka antaa säätiölle yksinoikeuden toteuttaa ohjelmaa Suomessa. Avartti-säätiö sr vastaa ohjelman toteutuksesta Suomessa kansainvälisten periaatteiden mukaisesti.
Toiminta

Avartti-ohjelman toiminta-ajatus on tukea nuoren kokonaisvaltaista kasvua, vahvistaa osallisuutta ja vaikuttamismahdollisuuksia sekä antaa valmiuksia toimia paikallisella ja yhteiskunnallisella tasolla.
Avarua

| Avarua |
| --- | --- |
 Avaruan pääkatu
 Koordinaatit: 21°12′25″S, 159°46′32″W 
Valtio:  Cookinsaaret
Alue:  Rarotonga
Piirikunta:  Te au o tonga
Pinta-ala:  
 – Kokonaispinta-ala:  67,2 km²
Väkiluku (2010):  13 300
 – Väestötiheys:  197,9 as./km²
Infobox OKVirheellinen NIMI-arvo: 
Avarua on Cookinsaarten pääkaupunki. Se sijaitsee Rarotongan saaren pohjoisrannikolla lähellä kansainvälistä lentokenttää.  Avaruan pinta-ala on 67,2 neliökilometriä ja vuonna 2010 arvioitu asukasluku noin 13 300.  Tärkeimpiin elinkeinoihin kuuluvat muun muassa matkailu ja kalastus. Rannikko on kivikkoinen, mutta koska Avaruaan pääsee riuttojen välistä, sen satama on suosittu huvialusten kohde toukokuusta syyskuuhun.
Avarua on jaettu 18 tapereen eli kaupunginosaan:
| 0 | 1 | 2 |
| --- | --- | --- |
|  Pokoinu  Nikao  Puapuautu  Areanu  Kaikaveka  Atupa  Avatiu  Ruatonga  Tutakimoa |   |  Tauae  Takuvaine  Ngatipa  Vaikai  Tapae-I-Uta  Pue  Punamaia  Kiikii  Tupapa |
Aiheesta muualla

Kuvia tai muita tiedostoja aiheesta Avarua Wikimedia Commonsissa
Audi A4 (B7)

| Audi A4 B7 |
| --- | --- |

Valmistustiedot
Valmistusmaa:   Kiina  Saksa
Valmistaja:  Audi
Konserni:  Volkswagen Group
Valmistusvuodet:  2004–2009
Korimalli:  2-ovinen cabriolet 4-ovinen sedan 5-ovinen farmari
Luokka:  D-segmentti
Edeltäjä:  Audi A4 (B6)
Seuraaja:  Audi A4 (B8) Audi A5 (B8)
Teknisesti samankaltaisia:  Audi RS4 (B7) Audi S4 (B7) SEAT Exeo
Tekniset tiedot
Pohjalevy:  Volkswagen Group B7
Moottori:  R4 V6
Iskutilavuus:  1,6–3,2 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali 6-vaihteinen manuaali 6-vaihteinen automaatti CVT-automaatti
Audi A4 B7 (Typ 8E) on Audi A4:n kolmannen sukupolven malli, jota valmistettiin vuosina 2004–2008, cabrioletia vuoteen 2009 saakka. Se ei ollut täysin uusi malli, vaan perustui edelleen samalle pohjalevylle kuin edeltäjänsä B6, vaikka autoa olikin uudistettu sekä teknisesti että ulkonäöllisesti. Mallin seuraajaksi tuli Audi A4 B8, mutta cabriolet siirtyi osaksi uutta A5-mallisarjaa.
Audi A4 B7 (2004–2009)

Kolmannen sukupolven Audi A4 esiteltiin Pariisin autonäyttelyssä syyskuussa 2004. Se oli perusteellisesti uudistettu versio edeltäjästään. Uusi ulkoasu noudatteli samaa muotoilukieltä kuin aiemmin samana vuonna esitelty Audi A6 (C6). Uudistuksia oli tehty myös ohjaukseen ja jousitusgeometriaan. Sisustan muutokset olivat vähäisiä, huomattavimpana uusi ohjauspyörä. Neliovinen sedan ja farmarimalli Avant olivat saatavana alusta alkaen, kangaskattoinen cabriolet esiteltiin Frankfurtin autonäyttelyssä syyskuussa 2005.
Aiheesta muualla

Kuvia tai muita tiedostoja aiheesta Audi A4 (B7) Wikimedia Commonsissa
Audi A4 B7 Avant
Audi A4 B7 Cabriolet
Aventura (Florida)

| Aventura |
| --- | --- |

 vaakuna

 Koordinaatit: 25°57′52″N, 80°8′9″W 
Valtio:  Yhdysvallat
Osavaltio:   Florida
Piirikunta:  Miami-Dade
Hallinto:  
 – Pormestari:  Enid Weisman
Pinta-ala:  
 – Kokonaispinta-ala:  9,11 km²
 – Josta vettä:  2,25 km² 
Korkeus:  1 m
Väkiluku (2010):  35 762
 – Väestötiheys:  5 564,53 as./km²
Aikavyöhyke:  UTC-5 (kesäaika UTC-4)
Motto::  The City of Excellence
 
 cityofaventura.com 
Infobox OKVirheellinen NIMI-arvo: 
Aventura on kaupunki Miami-Daden piirikunnassa, Floridan osavaltiossa Yhdysvalloissa. Se sijaitsee noin 27 kilometriä Miamista pohjoiseen. Kaupungin väkiluku oli vuoden 2010 väestönlaskennassa 35 762. Aventura sai kaupunkioikeudet 7. marraskuuta 1995.
Beatrice Faumuina

| Beatrice Faumuina |
| --- | --- |

Henkilötiedot
Syntynyt: 23. lokakuuta 1974 (ikä 49) Auckland, Uusi-Seelanti
Kansalaisuus:   Uusi-Seelanti
Uran tiedot
Lempinimi:  Queen Bea
Laji:  kiekonheitto
Kilpauran kesto:  –2011
Valmentaja:  Les Mills
 Tietolaatikko päivitetty 18.8.2016 
| Mitalit> Maa:   Uusi-Seelanti.Naisten yleisurheilu.MM-kilpailut  | Mitalit> Maa:   Uusi-Seelanti.Naisten yleisurheilu.MM-kilpailut  | Mitalit> Maa:   Uusi-Seelanti.Naisten yleisurheilu.MM-kilpailut  | Maa:   Uusi-Seelanti> Naisten yleisurheilu. |
| --- | --- | --- | --- |
|  Kultaa | Ateena 1997 | kiekonheitto |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Victoria 1994 | kiekonheitto |  |
|  Kultaa | Kuala Lumpur 1998 | kiekonheitto |  |
|  Kultaa | Manchester 2002 | kiekonheitto |  |
Beatrice Roini Liua Faumuina ONZM (s. 23. lokakuuta 1974 Auckland, Uusi-Seelanti) on uusiseelantilainen kiekonheittäjä ja maansa ensimmäinen yleisurheilun maailmanmestari.
Faumuina osallistui ensimmäisen kerran aikuisten maailmanmestaruuskilpailuihin Göteborgissa 1995 mutta ei selviytynyt loppukilpailuun. Hän karsiutui loppukilpailusta myös Atlantan olympialaisissa 1996. Seuraavana vuonna Ateenan MM-kilpailuissa hän voitti yllättäen kultaa tuloksella 66,82 m. Sen jälkeen hän on sijoittunut Sevillan MM-kilpailuissa 1999 viidenneksi, Sydneyn olympialaisissa 2000 12:nneksi, Pariisin MM-kilpailuissa 2003 13:nneksi, Ateenan olympialaisissa 2004 seitsemänneksi ja Helsingin MM-kilpailuissa 2005 neljänneksi. Osakan MM-kilpailuissa 2007 ja Pekingin olympialaisissa 2008 hänen urakkansa päättyi karsintaan.
Kansainyhteisön kisoissa Faumuina voitti hopeaa vuonna 1994 sekä kultaa vuosina 1998 ja 2002. Maailmancupin voittaja hän oli vuonna 2002. Aktiiviurheilu-uransa Faumuina lopetti 2011.
Henkilökohtaiset ennätykset

Lähde: IAAF
Kiekonheitto: 68,52 (1997)
Kuulantyöntö: 16,96 (1998)
Moukarinheitto: 44,24 (1995)
Barone Canavese

| Barone Canavese |
| --- | --- |

 Barone Canavese
 Koordinaatit: 45°19′31″N, 7°52′23″E 
Valtio:  Italia
Alue:  Piemonte
Metropolikaupunki:  Torino
Korkeus:  325 m
Väkiluku:  556
Aikavyöhyke:  UTC+1
 – Kesäaika:  UTC+2
 
 https://www.comune.barone.to.it 
Infobox OKVirheellinen NIMI-arvo: 
Barone Canavese (piemonteksi Baron ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 556 asukasta.
Arles

| Arles |
| --- | --- |
 Arlesia Rhônen varrella
 vaakuna
 Arles
 Koordinaatit: 43°40′36″N, 4°37′40″E 
Valtio:  Ranska
Hallintoalue:  Provence-Alpit-Riviera
Departementti:  Bouches-du-Rhône
Arrondissementti:  Arles
Kantoni:  Arles-Est ja Arles-Ouest
Hallinto:  
 – Pormestari:  Hervé Schiavetti (PCF)
Pinta-ala:  
 – Kokonaispinta-ala:  758,93 km²
Korkeus:  0-57 m
Väkiluku (2009):  52 400
 – Väestötiheys:  69 as./km²
Postinumero:  13200
 
 ville-arles.fr 
Infobox OKVirheellinen NIMI-arvo: 
Arles ['arl] on kaupunki Etelä-Ranskassa Provence-Alpit-Rivieran hallintoalueella Bouches-du-Rhônen departementissa. Kaupungissa on 51 970 asukasta (vuonna 2009). Se sijaitsee 80 kilometriä Marseillesta länteen Rhône-joen deltan Camarguen yläpäässä. 
Vuonna 1981 kaupunki kirjattiin UNESCON maailmanperintökohteeksi.
Historia

Arlesin perustivat kreikkalaiset kuudennella vuosisadalla eaa.[lähde? ] Kelttiläiset valtasivat sen vuonna 535 eaa. ja antoivat sille nimen Arelate.[lähde? ] Vuonna 123 eaa. roomalaiset valtasivat kaupungin. Liittouduttuaan menestyksekkäästi Julius Caesarin kanssa Pompeiusta vastaan kaupunki nousi Gallia Narbonensis -provinssin merkittävimmäksi kaupungiksi.[lähde? ] Kaupunki ympäröitiin muureilla, ja sinne rakennettiin amfiteatteri, riemukaari ja roomalaistyylinen sirkus erilaisten kilpailujen ja näytösten järjestämiseksi.
Kaupungin kukoistus osui 300- ja 400-luvuille,[lähde? ] jolloin Rooman keisarit käyttivät sitä sotaretkiensä päämajana. Arles oli keisari Konstantinus Suuren mielikaupunki,[lähde? ] ja hän rakensi sinne kylpylöitä, joiden rauniot ovat yhä jäljellä. Usurpaattori Konstantinus III julistautui Länsi-Rooman keisariksi (407–411) ja teki Arlesista pääkaupungin vuonna 408. Rooman valtakunnan loppuvaiheilla kaupunki oli tärkeä kulttuurin ja kristinuskon keskus.[lähde? ]
Arles kärsi pahoin 700-luvun puolivälissä saraseenien ja frankkien välisissä taisteluissa. Vuonna 855 siitä tuli Burgundia ja Provencea hallinneen frankkilaisen Arlesin kuningaskunnan pääkaupunki. Myöhempinä vuosisatoina valtakunta sulautui pala palalta Ranskaan ja Provencen merkittävimmäksi kaupungiksi nousi Marseille. Arlesin asukasluku oli vähentynyt roomalaiskauden loistosta murto-osaan.[lähde? ]
Arles pysyi jokiliikenteen ansiosta pitkään taloudellisesti merkittävänä Rhônen suun satamakaupunkina, mutta rautateiden tulon vuoksi suurin osa jokiliikenteestä lakkasi 1800-luvulla ja kaupunki hiljeni. Arlesin pysähtyneisyydestä viehättynyt Vincent van Gogh tuli sinne vuonna 1888 ja maalasi siellä olonsa aikana 300 maalausta. Van Goghin erikoislaatuinen käytös sai kuitenkin asukkaat esittämään vastalauseensa,[lähde? ] ja van Gogh poistui kaupungista 1889 ja meni Saint-Rémy-de-Provencen luostarin mielisairaalaan.
Van Goghin ikuistamassa Arlesin vanhassa sairaalassa toimii nykyään kansainvälinen kääntäjätalo, jossa on vieraillut myös suomalaisia kirjallisuuden kääntäjiä.
Nähtävyydet ja tapahtumat

Arlesissa on merkittäviä roomalaisajan jäänteitä, jotka ovat myös valittu Unescon maailmanperintökohteeksi. Niihin kuuluvat:
Roomalainen teatterirakennus
Areena eli amfiteatteri
Alyscamps (roomalainen nekropoli)
Konstantinuksen termit (termit oli roomalainen kylpylä)
cryptoporticus (suljettu yleisöltä)
Entinen katedraali, Pyhän Trofimuksen kirkko on merkittävä romaanisen arkkitehtuurin aikaansaannos. Kirkon pääovella olevia tuomiopäivää esittäviä patsaita pidetään romaanisen taiteen hienoimpiin lukeutuvina veistoksina. Kirkko on nimetty Arlesin ensimmäisen piispan Trofimuksen mukaan, joka perimätiedossa sekoittuu Apostolien teoissa Paavalin seuralaiseksi mainittuun Trofimukseen.
Kaupungissa on myös merkittävä antiikin historian museo Musée de l'Arles et de la Provence antiques, jossa on yksi maailman parhaimmista roomalaisten sarkofagien kokoelmista Rooman ulkopuolella.
Vuosittain heinäkuusta syyskuuhun Arlesissa järjestetään suuri kansainvälinen valokuvataidefestivaali Rencontres d’Arles kymmenine näyttelyineen, työpajoineen ja muine tapahtumineen.
Kuuluisia henkilöitä

Ismaël Bennacer, jalkapalloilija
Jeanne Calment, maailman pisimpään elänyt ihminen
Djibril Cissé, jalkapalloilija
Lucien Clergue, valokuvaaja
Gaël Givet, jalkapalloilija
Vincent van Gogh, taidemaalari
Aiheesta muualla

Kuvia tai muita tiedostoja aiheesta Arles Wikimedia Commonsissa
Kaupungin kotisivut (Arkistoitu – Internet Archive) (ranskaksi, englanniksi, saksaksi, italiaksi, espanjaksi, japaniksi, kiinaksi)
Arlesin turistisivut (Arkistoitu – Internet Archive) (ranskaksi, englanniksi, saksaksi, italiaksi, espanjaksi, japaniksi, kiinaksi)
Arlesin maailmanperintösivut (Arkistoitu – Internet Archive) (ranskaksi)
Arles UNESCOn sivuilla (englanniksi, ranskaksi)
Unescon maailmanperintökohteet Ranskassa
Albi
Alppien paalutalot
Amiensin katedraali
Arc-et-Senans’n kuninkaallinen suolatehdas
Arlesin roomalaiset ja romaaniset monumentit
Avignonin historiallinen keskusta ja Palais des Papes
Belgian ja Ranskan kellotornit (jaettu Belgian kanssa)
Bourges'n katedraali
Canal du Midi
Causses ja Cévennes
Chaîne des Puys
Chartresin katedraali
Chauvet’n luola
Cordouanin majakka
Euroopan suuret kylpyläkaupungit
Fontainebleaun palatsi ja puisto
Fontenayn apottiluostari
Carcassonne
Le Corbusierin arkkitehtoniset työt
Le Havre
Loiren laakso Sully-sur-Loiren ja Chalonnes-sur-Loire välillä
Lyon
Mont Saint-Michel
Nancyn aukiot: Place Stanislas, Place de la Carrière ja Place d’Alliance
Nord-Pas-de-Calais’n kaivosalue
Notre-Damen katedraali, entinen Saint-Remin basilika sekä Taun palatsi Reimsissa
Nizza
Orangen roomalainen teatteri ja sen ympäristöt sekä ”riemukaari”
Portonlahti: Girolatanlahti,  Scandolan luonnonpuisto ja Pianan calanquet Korsikassa
Provins
Monte Perdido
Ranskan eteläiset ja antarktiset alueet
Saint-Émilion
Saint-Savin-sur-Gartempen luostari
Santiago de Compostelan pyhiinvaellusreitit
Seinen jokivarsi Pariisissa
Grande Île
Pont du Gard
Uuden-Kaledonian laguunit
Vaubanin linnoitukset
Versailles’n palatsi puistoineen
Vézelay
Vézère
Amfiteatteri Areles'issa
Vincent van Gogh, Terasse de Café la Nuit, kahvila Arlesissa.
Bates College

Bates Collegen kappeli.
Bates College on vuonna 1855 perustettu yhdysvaltalainen liberal arts college Lewistonissa Mainen osavaltiossa.
Yliopistossa on 1 800 perusopiskelijaa ja 300 jatko-opiskelijaa. Perusopiskelijoita on kaikista Yhdysvaltojen osavaltioista ja 85 maasta. Lähes 35 prosenttia opiskelijoista kuuluu etnisiin vähemmistöihin.
Aiheesta muualla

Wikimedia Commonsissa on kuvia tai muita tiedostoja aiheesta .
Bates Collegen kotisivut (englanniksi)
Bartolomé de Selma y Salaverde

Bartolomé de Selma y Salaverde oli espanjalainen fagotisti ja säveltäjä. Hän syntyi Espanjassa 1500-luvun lopulla ja kuoli vuoden 1638 jälkeen todennäköisesti Itävallassa tai Puolassa. Hän kuului augustinolaisiin ja työskenteli eri hoveissa. Ainoat häneltä tunnetut sävellykset on julkaistu vuonna 1638 Venetsiassa kokoelmassa Primo Libro Canzoni, Fantasie et Correnti da suonar a 1, 2, 3, 4 voci con Basso Continuo.
Aiheesta muualla

International Music Score Library Project: Ilmaisia nuotteja
Barton MacLane

| Barton MacLane |
| --- | --- |
 MacLane elokuvan Smart Blonde (1937) trailerissa.
Henkilötiedot
Syntynyt: 25. joulukuuta 1902 Columbia, Etelä-Carolina, Yhdysvallat
Kuollut: 1. tammikuuta 1969 (66 vuotta) Santa Monica, Kalifornia
Ammatti:  näyttelijä, käsikirjoittaja
Puoliso:  Charlotte Wynters
Aiheesta muualla
IMDb 
Elonet
Barton MacLane (25. joulukuuta 1902 Columbia, Etelä-Carolina – 1. tammikuuta 1969 Santa Monica, Kalifornia) oli yhdysvaltalainen näyttelijä ja käsikirjoittaja.
MacLane pelasi jalkapalloa Wesleyan Universityssa, ja pelitaitojensa ansiosta hän sai roolin mykkäelokuvassa Quarterback. Tämä sai hänet kiinnostumaan näyttelemisestä, jota hän lähti opiskelemaan American Academy of Dramatic Artsiin. MacLane näytteli teatterissa ja satunnaisissa elokuvarooleissa, kunnes vuonna 1932 hän myi käsikirjoituksen näytelmään Rendezvous tuottaja Arthur Hopkinsille ehdolla, jotta hän saisi näytellä pääosan. Näytelmä oli menestys ja sen ansiosta MacLane sai sopimuksen Warner Bros -elokuvastudion kanssa. 1940-luvulla MacLane oli vapaana näyttelijänä ja hän näytteli muun muassa John Hustonin ohjaamissa elokuvissa Maltan haukka (1941) ja Sierra Madren aarre (1948). Hän kokeili myös elokuvakäsikirjoittamista, mutta huonoin tuloksin.
Televisiossa MacLanella oli päärooli sarjassa The Outlaws (1960–1962). Hän näytteli myös useissa Unelmatyttöni-sarjan jaksoissa. Ansioistaan televisiossa MacLane on saanut tähden Hollywood Walk of Famelle.
Osittainen filmografia

Kookospähkinöitä (The Cocoanuts, 1929)
Karkuri (You Live Only Once, 1937)
Smart Blonde (1937)
Ehdonalaisesti vapauteen (You and Me, 1938)
Maltan haukka (Maltese Falcon, 1941)
High Sierra (1941)
He olivat urheita miehiä (Western Union, 1941)
Tri Jekyll & Mr Hyde (Tri Jekyll & Mr Hyde, 1941)
Sierra Madren aarre (Treasure of the Sierra Madre, 1948)
Kansasin hurjapäät (Kansas Pacific, 1953)
Glenn Miller Story (The Glenn Miller Story, 1954)
Ben Helfgott

Helfgott, marraskuu 2021
Ben Helfgott (22. marraskuuta 1929 – 16. kesäkuuta 2023) oli Britannialle kilpaillut painonnostaja. Hän syntyi Łódźissa, Puolassa juutalaiseen perheeseen, josta ainoana hän selvisi holokaustista.
Asetuttuaan Lontooseen Helfgott voitti Britannian-mestaruuden vuosina 1954–1956 ja 1958. Hän osallistui kesäolympialaisiin Melbournessa 1956 ja Roomassa 1960. Hän voitti kultaa kolmissa Makkabi-kisoissa Israelissa 1950, 1953 ja 1957 sekä pronssia Kansainyhteisön kisoissa Cardiffissa 1958.
Helfgott toimi aktivistina tukemalla holokaustista selvinneitä ja levittämällä aiheesta tietoa.
Beatrice Capra

| Beatrice Capra |
| --- | --- |

Henkilötiedot
Syntynyt: 6. huhtikuuta 1992 (ikä 32)
Kansalaisuus:   Yhdysvallat
Tennispelaaja
Pituus:  175 cm
Paino:  62 kg
Kätisyys:  oikea
Palkintorahat:  82 962 USD
Kaksinpeli
Paras sijoitus:  201. (20.9.2010)
Voitot/tappiot:  57–54
Grand Slam -turnauksissa
Yhdysvaltain avoimet:  3. kierros (2010)
Nelinpeli
Paras sijoitus:  402  (4. heinäkuuta 2011)
Voitot/tappiot:  20–21
Aiheesta muualla
ITF
WTA
Beatrice Capra (s. 6. huhtikuuta 1992 Baltimore, Maryland) on yhdysvaltalainen tennispelaaja. Parhaimmillaan hän on ollut WTA-maailmanlistalla sijalla 201 syyskuussa 2010. Hän on voittanut yhden ITF-turnauksen kaksinpelissä.
Capra sai villin kortin ensimmäiseen Grand Slam -turnaukseensa, Yhdysvaltain avoimiin vuonna 2010. Ensimmäisellä kierroksella hän voitti Karolina Špremin luvuin 6–1, 6–3. Tämä oli hänen ensimmäinen voittonsa maailmanlistan top 100 -pelaajasta. Toisella kierroksella hän voitti 18:nneksi sijoitetun Aravane Rezaïn luvuin 7–5, 2–6, 6–3. Kolmannella kierroksella Capra hävisi Marija Šarapovalle murskaavasti 6–0, 6–0.
Aiheesta muualla

Wikimedia Commonsissa on kuvia tai muita tiedostoja aiheesta .
Beatrice Capra WTA:n sivuilla (englanniksi)
Batemans Bay

| Batemans Bay |
| --- | --- |

Valtio:  Australia
Osavaltio:  Uusi Etelä-Wales
Pinta-ala:  
 – Kokonaispinta-ala:  22,4 km²
Korkeus:  7 m
Väkiluku (2016):  11 294
 – Väestötiheys:  505 as./km²
Infobox OKVirheellinen NIMI-arvo: 
Batemans Bay on kaupunki Australiassa, Uuden Etelä-Walesin osavaltiossa. Kaupungissa oli 11 294 asukasta vuoden 2016 väestönlaskennassa, ja se sijaitsee noin 220 kilometriä Sydneystä lounaaseen. Kaupungissa tuotetaan esimerkiksi puutavaraa, juustoa ja rapuja. Kaupungin asukkaista noin 33 prosenttia on yli 65-vuotiaita.
Aiheesta muualla

Kuvia tai muita tiedostoja aiheesta Batemans Bay Wikimedia Commonsissa
SoundCloud

| SoundCloud |
| --- | --- |

Verkkosivusto:  soundcloud.com
Kaupallinen:  ilmainen käyttää, maksullisia lisäominaisuuksia
Tyyppi:  internet-yhteisö, musiikin levitys/tallennus/promootio
Rekisteröinti:  vaihtoehtoinen
Kielet:  englanti
Omistaja:  SoundCloud Ltd.
Luonut:  Alexander Ljung, Eric Wahlforss
Avattu:  27. elokuuta 2007
Nykyinen tila:  aktiivinen
SoundCloud on saksalainen musiikin sekä muiden äänitiedostojen levitykseen ja suoratoistoon keskittyvä internet-palvelu, joka mahdollistaa pääasiassa muusikoista koostuvalle käyttäjäkunnalleen musiikkitiedostojen lataamisen palvelimille, suoranauhoituksen sekä promootion. Ammattilais- ja harrastelijamuusikot käyttävät palvelua niin valmiiden kappaleiden, raakaversioiden, demojen, podcastien kuin DJ-miksausten jakamiseen. 
Tuoreet, uransa alkuvaiheessa tai koko kansalle tuntemattomat, muusikot käyttävät palvelua pääasiallisena jakelumedianaan.
Historia

SoundCloudin perustivat ruotsalaiset ääniteknikko Alex Ljung ja taiteilija Eric Wahlforss Tukholmassa. He siirsivät toiminnan kuitenkin hyvin pian Berliiniin. Palvelun alkuperäisenä ideana oli tarjota muusikoille mahdollisuus jakaa kätevästi tuottamaansa musiikkia keskenään, mutta sittemmin siitä on kehkeytynyt kokonainen julkaisuväylä, joka mahdollistaa myös musiikin kaupallisen julkaisemisen.
Vuonna 2009 perustaja Ljung kertoi Wired-lehden haastattelussa hänen sekä kollegansa omaavan musiikkitaustan, ja totesi heidän kokeneen turhautumista muusikoiden internet-yhteistyön hankaluuksista ja rajoitteista. Hän mainitsi kuvapalvelu Flickrin sekä videopalvelu Vimeon todeten, että vastaavan kaltainen palvelu muusikkojen tarpeisiin puuttui.
Huhtikuussa 2009 SoundCloud sai 2,5 miljoonaa euroa rahoitusta Doughty Hansonin teknologiarahoituspalvelulta. Toukokuuhun 2010 tultaessa palvelu ilmoitti ylittäneensä  miljoonan rekisteröityneen käyttäjän rajan. Tammikuussa 2011 varmistui, että palvelu oli nostanut 10 miljoonaa dollaria lisärahoitusta Union Square Venturesilta sekä Index Venturesilta. Kesäkuun 11. päivänä 2011, SoundCloud ilmoitti ylittäneensä viiden miljoonan käyttäjän rajan sekä saaneensa sijoituksia Ashton Kutcherilta sekä Guy Osearyn A-luokan rahastolta. Tammikuun 23. päivänä 2012 palvelu ilmoitti blogissaan ylittäneensä 10 miljoonan käyttäjän rajapyykin.
Joulukuussa 2012 palvelu julkaisi uuden ulkoasunsa, joka tunnettiin nimellä SoundCloud Next. Uudistusten joukossa oli muun muassa ominaisuus, joka mahdollisti kappaleiden streamaamisen taustalla käyttäjän liikkuessa sivustolla[lähde? ].
Heinäkuussa 2017 uutisoitiin palvelun olevan taloudellisiissa vaikeuksissa ja yhtiö joutui irtisanomaan 173 työntekijäänsä (40 % kaikista) ja sulkemaan Lontoon ja San Franciscon toimistonsa.